۱۱ــ نیپټون ۱۴ سپوږمیانې لري. پر دې سپوږمیانو یې د یونان له لرغوني ادبیاتو څخه د سمندر د خدایانو نومونه ایښي دي. د دې تر ټولو لویه سپوږمۍ ټرایټون (Triton) نومېږي چې تر پلوټو لا زیاته یخه ده؛ او دا سپوږمۍ د نیپټون له موندنې څخه ۱۷ ورځې وروسته وموندل شوه. د ټرایټون تودوښه منفي ۲۳۵ درجو ته رسېږي، او یوه عجیبه خبره خو دا ده چې د ټرایټون نری اټموسفیر هم لکه د ځمکې هغې د وخت په تېرېدا گرمېږي او ساینسپوهان نه پوهېږي چې ولې.